Намира се на 16 км югозападно от град Русе.

Името Пиргово произлиза от гръцката дума "пиргос"- кула, замък, кале. Историческите проучвания подкрепят извода, че старият град Пиргос е възникнал през XII век, а в една грамота от XV век в турски регистър се води под името Деспот Пиргос и е предшественик на днешно Пиргово.

Руините на град Пиргос се намират на 3 км северно от село Пиргово и археологически находки доказват, че по тези места е имало живот още по времето на траките. Предполага се, че основаването му датира от древно-тракийския период около IV век пр.н.е. и първоначално се е намирало на брега на река Дунав, но поради честите набези на черкезите постепенно се премества във вътрешността до местността "трите чешми"

По времето на руско-турската освободителна война през 1877 г. Пиргово е опожарено и разграбено, а в двора на църквата, обелиск от камък и мрамор увековечава паметта на загиналите руски воини от 45-и и 46-и пехотни полкове.

КМЕТСТВО ПИРГОВО

7090 с. Пиргово, общ. Иваново, обл. Русе,

ул."Пиргос" № 38г

тел: 08114/22-80

E-mail: kmetstvo\_pirgovo@abv.bg

КМЕТ: Стефан Барбуков

- сл. тел. 08114/22 80

- м. тел. 0889 230 635

Администрация

Галя Павлова - ГРАОИГ, тел.: 08114/22-36

Дешка Циркова - мл.спец. финанси, тел. : 08114/22-64

Полезна информация

Население: 2084 жители

Инфраструктура:

- Улична мрежа: 32 км

- Ел и ВиК мрежа: изцяло водоснабдено и електрифицирано, липсва канализация

- Телекомуникации: Изградена е 100% телефонна мрежа, GSM мрежата е с пълен обхват, изградена е интетрнет мрежа

- Поща: тел.08114/22-58

-Транспорт: пътна връзка с гр. Русе и с. Иваново

Природни, културно-исторически и туристически забележителности:

- Пристанище Пиргово- влажна зона с плаж и множество вили. Пристанището не функционира, но за сметка на това всеки може да се полюбува на дунавското крайбрежие, да се повози на лодка или да лови риба. Едно приказно и тихо място на брега на р.Дунав

- Старата изба- навътре под земен скат, там където се е съхранявало огромно количество вино, традиционно производство на местните хора. Старата слава на селото-производство на грозде и вина от дунавския бряг, която постепенно се възражда.

- Исторически паметник-построен в чест на руските воини-освободители, загинали за свободата на България. Намира се в двора на православната църква в центъра на селото.

Култура и образование:

- Читалище "Кирил и Методий"-развива всестранна дейност и към него функционират: смесен хор; женска певческа група за автентичен фолклор; ученическа драматична група; мъжка коледарска група; ученическа коледарска група и група за пресъздаване на обреди и обичаи. Групите са участници в повечето местни и национални конкурси и събори на народното творчество.

- ЦДГ "Ален Мак", филиал "Слънце" - тел. :0877/846 339

Отдих и туризъм:

По цялото крайбрежие около пристанището можете спокойно да се насладите на тишината и птичите песни. Да погостувате на местните рибари и да опитате от вкусните рибни специалитети, приготвени на брега на голямата европейска река.